钦定古今图书集成/理学汇编/学行典/第238卷 > 汪大度〈弟大章〉
## 钦定古今图书集成/理学汇编/学行典/第238卷 > 汪大度〈弟大章〉

按《金华府志》：“汪大度，字时发，金华人。受业吕祖俭，自
号独善。庆元初，吕祖俭忤权奸，贬韶州，大度往送之。
伴送者凌辱祖俭，大度以义折之，直欲与之坐狱，从
至贬所，久乃还。所以经纪其家者甚至。朱熹致书，深
加敬叹。弟大章，字约叟，亦从祖谦游。祖俭之卒也，大
章距秋试才四日，舍之就道，护丧以归。后故人路知”
监卒于蕲，不能还葬。大章走蕲，载其柩归，割地以葬
之。